cyanic-selkie/wikianc huggingface dataset:
Grab the Moment
Melodi Grand Prix
Sangen var det fjerde bidraget på scenen, og Aleksander Walmann var vokalist, mens Joakim With Steen sto på scenen som DJ, iført en lysmaske. Steen deltok under artistnavnet sitt, JOWST, som er et akronym av forbokstavene i navnene hans. I første runde fikk «Grab the Moment» flest toppoeng fra de internasjonale juryene, og den var en av fire sanger som avanserte til gullfinalen. Til slutt ble «Grab the Moment» kåret til vinner etter å ha fått flest SMS-stemmer fra norske seere i gullfinalen. Sangen fikk 46,064 SMS-stemmer, rundt 6,000 mer enn andreplassen Ammunition.
«Grab the Moment» ble dermed Norges representant til Eurovision Song Contest i Kyiv.
Eurovision Song Contest
Norge deltok i den andre semifinalen i Kyiv torsdag 11. mai 2017, hvor «Grab the Moment» var det tolvte bidraget ut på scenen av atten deltakere. I semifinalen kom det norske bidraget på femteplass med 189 poeng og var dermed blant de ti semifinalistene som kvalifiserte seg til finalen. Norge mottok i semifinalen 52 poeng fra TV-seerne og 137 fra fagjuryene, inkludert tre tolvere fra den danske, litauiske og tyske juryen.
I finalen lørdag 13. mai var sangen det 17. bidraget ut på scenen av 26 deltakere. I avstemningen endte Norge opp på en tiendeplass med totalt 158 poeng. Av disse kom 29 fra TV-seerne og 129 fra fagjuryene. «Grab the Moment» fikk én tolvpoenger, fra den tyske juryen.
Om sangen
Sangen fikk positiv kritikk fra norske anmeldere etter seieren, og den ble omtalt som «tidsriktig». VGs anmelder Stein Østbø mente «Grab the Moment» har «et helvetes klebrig feelgood-refreng» og la samtidig til: «Nei, jeg tror ikke vi vinner i Kiev med denne. Men det blir en god plassering». Aftenposten mente sangen var den beste i konkurransen og hadde «moderne rytmer, fett refreng, god vokal». Dagbladet var enig og mente Norge ville komme langt i Eurovision Song Contest i Kyiv: «Den er catchy, moderne og har tydeligvis en europeisk appell», skrev anmelder Anders Grønneberg etter seieren.
Dagen etter seieren gikk også «Grab the Moment» til topps på den norske iTunes-salgslista, og den tok seg inn på VG-lista uka etter finalen. Etter den internasjonale finalen gjorde låten comeback på lista og nådde en sjetteplass på VG-lista uka etter Eurovision Song Contest.
Steen selv beskriver «Grab the Moment» som en EDM-låt, men med elementer fra pop og hiphop. Teksten er skrevet av Jonas McDonnell og handler om å utfordre sosial angst og å våge å trå utenfor komfortsonen.
Hu Deping
Hu Deping (kinesisk: 胡德平; født november 1942 i fylket Liuyang i provinsen Hunan i Kina) er en kinesisk kommunistisk politiker, økonom og akademiker. Han er Hu Yaobangs eldste sønn.
I 1970-årene var Hu Deping viktig for gjenetableringen av arkeologi som akademisk disiplin, etter at faget var blitt rasert under kulturrevolusjonen.
Han anses som en ledende ekspert på den klassiske kinesiske roman Dømmen om det røde kammer (红楼梦) av Cao Xueqin.
Bussmus
På slutten av 1980-tallet var ikke datamus integrert på IBM-kompatible datamaskiner, og et spesialisert bussgrensenitt, implementert som et ISA-kort, var en av to måter å tilknytte en datamus. En seriell port var den andre metoden, og var vanlig på enkelte arbeidsstasjoner.
Philampelini
Philampelini er en gruppe (tribus) av sommerfugler som hører til familien svermere (Sphingidae). Gruppen omfatter bare to slekter, og finnes bare i Amerika bortsett fra én art på Hawaii.
Utseende
Store, slanke, gjerne grå og rosa svermere.
Halvor Hegtun
Halvor Hegtun (født 1961 i Oslo) er en norsk journalist og forfatter, fra 1988 tilknyttet Aftenposten.
Han har arbeidet i de fleste avdelinger i denne avisen, også i A-magasinet, - med politikk, utenriks- og featurestoff. Fra 1992 til 1995 var han Aftenpostens korrespondent i Berlin.
I 2016 ga han ut boka Noe innen media: Har det klikket for pressen? sammen med Sven Egil Omdal. Der tar de for seg pressas situasjon når papiravisene møter de digitale utfordringene.
Halvor Hegtun er sønn av NRK-profilen og politikeren Halfdan Hegtun.
En sjømandsbrud
En sjømandsbrud (dansk: ) er en dansk stumfilmkomedie fra 1914 regissert av Vilhelm Glückstadt. Manuset ble skrevet av Niels Th. Thomsen. Rollen som John Carter spilles av den norske skuespilleren Thorleif Lund.
Handling
I en kinoannonse i Vestfold Arbeiderblad fra 23. mars 1915 beskrives handlingen slik:
Zodiac (bok)
Zodiac er ei bok skrevet av Robert Graysmith. Den omhandler seriemorderen Zodiac og hans mord som fant sted rundt San Francisco i California sent på 1960-tallet og i starten på 1970-tallet. Siden den ble utgitt i 1986, har det blitt solgt 4 millioner eksemplarer av boka verden over.
Verdenscupen i skiskyting 2022/23 — 15km fellesstart menn — Ruhpolding
15km fellesstart for menn i Ruhpolding var andre fellesstart i Verdenscupen i skiskyting 2022/23. På fellesstart er det først 2 liggende skytinger og så 2 stående skytinger. Hver bom gir 1 strafferunde.
Slovenia under VM i friidrett 2015
Slovenia deltok under VM i friidrett 2015 (utendørs) fra 22. august til 30. august 2015 i Beijing i Kina.
Resultater
(q – kvalifisert, NM – intet gyldig resultat, SB – årsbeste)
Opel Blitz
Opel Blitz (tysk for "lyn") var navnet som ble gitt til forskjellige lette og mellomvekt-lastebiler bygd av den tyske bilprodusenten Opel mellom 1930 og 1975. Den originale logoen for denne lastebilen, to striper løst ordnet som et lynsymbol i form av en horisontalt strukket Z, brukes fremdeles i den nåværende Opel-logoen.
I årene før andre verdenskrig var Opel Tysklands største lastebilprodusent. Navnet "Blitz", funnet i en konkurranse, ble først brukt på en Opel-lastebil i 1930.
Brony
Brony, i flertall bronies, satt sammen av de engelske ordene brother og pony, er kallenavn for en tilhenger av My Little Pony: Vennskap er ren magi, en serie kanadisk-amerikanske animasjonsfilmer som handler om leketøysenhjørninger og har blitt sendt på TV siden 2010. Mens fjernsynsserien og salgsproduktene som er knyttet til den, retter seg mot små jenter som målgruppe, er «broniene» ungdommer og voksne, hovedsakelig gutter og menn. Kvinnelige fans blir kalt pegasis, dannet av ordene Pegasus og sisters.
Bakgrunn
My Little Pony: Vennskap er ren magi er utviklet etter ideer av den amerikanske animatøren Lauren Faust (født 1974). TV-serien bygger på tre tidligere serier om de populære leketøysponniene som blir markedsført under varenavnet My Little Pony og kom i salg fra 1982. Denne «fjerde generasjonen» av tegnefilmseriene om de små, vennlige og fargerike ponniene handler nå om enhjørningen «Twilight Sparkle» og vennene hennes i fantasilandet «Equestria».
Ganske snart etter premieren i 2010, fikk den nye serien uventet oppmerksomhet på internett. Selv om fimene og leketøysproduktene henvender seg til jenter fra 4 til 9 år, ble figurene et populært internettmem blant ungdommer. Særlig gutter og unge menn delte flittig morsomme kommentarer og vitsetegninger om alt som hadde med småbarnsserien å gjøre. Dermed oppstod en ny og stor tilhengerskare som kalte seg bronies.
«Broniene» har utviklet seg til en fandom av tilhengere som dyrker My Little Pony som populærkulturelt fenomen. Interessen var opprinnelig ment som en spøk og ironi, men ble siden oppriktig og seriøs. Subkulturen og nettsamfunnet består i hovedsak av ungdommer og voksne mellom 13 og 35 år. Av disse er over halvparten menn. Populariteten blir delvis forklart med at serien fokuserer på positive verdier som vennskap og hensynsfullhet med klar appell mot mobbing.
De nye tilhengerne arrangerer ponymeets, bronycons og ponycons, treff og messer for «bronier» og «pegasiser». Brony-oppmerksomheten har også gitt My Little Pony et kommersielt oppsving, og detaljer i nye episoder skal ha blitt tilpasset voksne fans.
Dokumentarfilmene Bronies: The Extremely Unexpected Adult Fans of My Little Pony (opprinnelg kalt BronyCon: The Documentary) fra 2012 og A Brony Tale (først kalt Brony) fra 2014 handler om de voksne My Little Pony-tilhengerne og det overraskende Brony-fenomenet.
Brændte vinger
Brændte vinger (dansk: ) er et dansk stumfilmdrama fra 1917 regissert av Emanuel Gregers. Han skrev også manuset. Rollen som barnehjemsforstander Norris spilles av norske Thorleif Lund.
Slik ble filmen beskrevet i en kinoannonse i Romsdals Amtstidende 11. februar 1918:
Industry Standard Architecture
Bussen ble opprinnelig kalt ‘’ I/O Channel’’ av IBM. Benevnelsen ‘’’ISA’’’ oppstod blant PC-klone fabrikanter i slutten av 1980-årene og tidlig I 1990-årene, som en reaksjon på IBMs forsøk på å erstatte ISA-bussen med Micro Channel architecture.
ISA-bussen ble også brukt sammen med 32-biter mikroprosessorer i flere år. Et forsøk på å utvide den med en 32-biter databuss, kalt Extended Industry Standard Architecture (EISA) var ikke særlig vellykket. Senere busser som VESA lokalbuss og PCI ble brukt i stedet, ofte sammen med ISA-slisser på samme hovedkort
Daily Nation
Daily Nation er ei uavhengig kenyansk avis som eies og utgis av Nation Media Group. Avisas hovedkvarter ligger i Nation Center, en 17-etasjers bygning i Nairobis forretningskvartal.
Historie
Daily Nation blei starta av engelskmannen Charles Hayes i 1958 som ei ukesavis på swahili kalt Taifa. I 1959 ble den kjøpt av fyrst Aga Khan IV, ismailittenes åndelige leder, og gjort om til ei dagsavis, Taifa Leo, i januar 1960. Den første engelskspråklige utgaven blei utgitt 3. oktober 1960, under ledelse av tidligere News Chronicle-redaktør Michael Curtis. Utgiverne var East African Newspapers (Nation Series) Ltd., som seinere blei Nation Media Group.
Aegocidnexocentrus
Aegocidnexocentrus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En liten, avlang, gråbrun trebukker|trebukk. Antennene er tynne og betydelig lengre enn kroppen. Pronotum har rundede sider med en liten tann midt på. Dekkvingene er jevnbred med markerte "skuldre", beina middels lange.
Utbredelse
Arten lever på Ny-Guinea.
Inga Helene Juul
Hun har sin musikkutdanning fra Heimdal videregående skole og Trøndelag musikkonservatorium og har siden 1987 vært ansatt som klarinettist og bassklarinettist i Hærens musikkorps. Hun har også vært ansatt som klarinettlærer ved Harstad kulturskole siden 1991. Fra august 2017 til januar 2020 var hun også ansatt som klarinettlærer i Kvæfjord kulturskole. I sin utdanning har hun fag som informatikk, digital fotografering og kulturjournalistikk fra forskjellige høgskoler i Norge.
Juul har markert seg som journalist og skribent. I bloggen ord-om.com skriver Juul om musikk, kunst, mat, reise, foto og mennesker i nord. Som kulturjournalist har hun skrevet en rekke anmeldelser og bloggartikler. Hun er også en produktiv kunsthåndverker med tekstilarbeider og grafisk design som interesseområder.
I årene 1991–1995 var hun leder for Harstad musikerforening (Norsk Musikerforbund), og var senere hovedtillitsvalgt for Musikernes Fellesorganisasjon i Harstad kommune i 1997–2000.
Skedulering
Skedulering er innen informatikk den metode hvorigjennom arbeid som er blitt spesifisert blir tildelt ressurser for å fullføre arbeidet. Arbeidet kan være virtuelle enheter som tråder, prosesser eller dataflyt, som igjen blir skedulert over på maskinvareressurser slik som mikroprosessorer, nettverksforbindelser eller utvidelseskort.
En skeduler er det som utfører skeduleringsaktiviteten. Den er ofte implementert slik at de holder alle datamaskinens aktiviteter opptatte (slik som load balancing), tillate flere brukere å dele systemets ressurser effektivt eller for å oppnå tjenestekvalitet. Skedulering eller fundamentalt for datasystemer i seg selv og en iboende del av utførelsesmodellen til et datasystem; konseptet med skedulering gjør det mulig å ha fleroppgavekjøring på en enkelt CPU.
Skedulering inngår i operativsystemer, i enkeltstårende såvel som i datanett (tidsdelte operativsystemer som Unix og dets derivater, nettverksoperativsystemer og distribuerte operativsystemer), i innebygde systemer og i databaser.
Didrik Moll
Didrik Moll (– 1622) var en maler og pousserer som virket i Danmark under Christian IV. Han hadde formentlig tysk opphav, men var gift med en dansk kvinne, Else Hermansdatter. Han påtok seg finere stafferingsarbeider til de kongelige slott og orlogsskip og utførte også leilighetsvis billedlige fremstillinger. Han malte dessuten våpen, faner, fyrværksfigurer og haveskulpturer samt gjenstander og kulisser til bruk ved fyrstelige fester.
Epic Systems
Epic Systems Corporation, forkortet Epic, er et amerikansk selskap som leverer programvare til helsevesenet. Hovedkontoret ligger i Verona i nærheten av Madison i Dane County i Wisconsin. De har også kontorer i Hertogenbosch i Nederland, i Dubai, i Singapore og i Søborg i Danmark. I 2018 ble datterselskapet Epic Trondheim etablert i Norge. Epic bruker programmeringsspråket MUMPS i sine systemer.
«Helseplattformen» i Norge
Arbeidet med nytt journalsystem i Midt-Norge startet i 2012, og 2015–2019 pågikk et anskaffelsesprosjekt der Epic til slutt stod igjen som eneste tilbyder. I 2022 ble en installasjon av Epic tatt i bruk av sykehus, kommuner og fastleger i Helse Midt-Norge under navnet «Helseplattformen». Driften ble utført av selskapet Helseplattformen AS med 300 ansatte. Innføring av Epic to tre år og kostet 3,8 milliarder kroner.
«Sundhedsplatformen» i Danmark
I 2013 vedtok danske politikere å innføre «Sundhedsplatformen» levert fra Epic. I 2016 var 2,8 milliarder DKK brukt på implementeringen på 18 sykehus i region Hovedstaden og region Sjælland med 2,8 millioner innbyggere. 20. mai 2016 gikk Epic live på det første sykehuset.
På slutten av 2018 uttrykte 62 % av legene at de ikke var fornøyd med systemet, og 71 leger signerte en begjæring som ba om å fjerne systemet.
I 2022 kritiserte Datatilsynet i Danmark at mer enn 3400 pasienter hadde fått enten doble resepter eller feildosering.
Trichocanonura
Trichocanonura er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved.
Utbredelse
Arten lever i det sørvestlige USA (Arizona) og det nordlige Mexico.
Tønnes Puntervold
Tønnes Houge Puntervold (1826–1914) var en norsk handelsmann og skipsreder fra Egersund.
Puntervold drev omfattende næringsvirksomhet i hjembyen Egersund og er mest kjent for å stå bak det første regulære redningsvesenet på Jæren.
Tønnes Puntervold var ordfører i Egersund fra 1869 til 1874 og det står et monument av han i Ogna utført av Ståle Kyllingstad.
Han var gift med Anna Sundt Bøckmann (1832-1870], niese av Eilert Sundt, og av slekten Sundt.
Tønnes Puntervold var ridder av Dannebrogordenen.
Swaythling
Swaythling er en bydel og forstad til Southampton. Stedet nevnes i kilder fra 909 e.Kr (Swæthelinge). Det er nå inkorporert i Southampton og har et stort innslag av studenter på grunn av sin nærhet til University of Southamptons hovedcampus.
Etter at han kom til sitt eksil i Storbritannia i 1852 leide den avsatte argentinske diktator Juan Manuel de Rosas Burgess Street Farm i Swaythling, og bodde der til sin død i 1877. Folk i nabolaget utviklet sansen for den argentinske drikken mate som en følge av dette.
Arne Smeland
Arne Smeland (født 4. mai 1880 i Gjøvdal, død 11. august 1912) var en norsk dikter og folkeminne- og stevsamler fra gården Smeland i Åmli kommune i Aust-Agder. Bortsett fra folkeskolen hadde han ingen utdanning. I 1905 overtok han farsgården og samme året giftet han seg med Gunnhild Valebjørg fra Fyresdal. Fire år senere ble han rammet av en nervesykdom som først rammet føttene, så hendene, før den til slutt tok livet hans. Når hendene ble rammet og han ikke lengre kunne skrive selv, hjalp gode venner ham.
Som barn laget han seg en fele, han strenget opp en tresleiv med strenger av hestetagl – han ville bli spelemann som faren og bestefaren.
Da han ble voksen måtte han velge gården eller fela. Han valgte gården, og skrev i pauser i skogs- og gårdsarbeid, men savnet etter musikken forble. Dette viser han blant annet i diktet «Du draumen min», der vers fire og seks lyder slik :
I forordet til andre utgave av Song or skogen, fortelles det at Smeland nok kunne ha tenkt seg å være med på innsamling av den gamle norske musikken som etter hans mening var i fare for å dø ut. Dette ville krevd utdanning, kanskje også utenlands, og praktiske problemer stod i veien.
Lite ble utgitt mens han levde. Folkeminnesamleren Smeland vises i stevet Skudalsbruri som var basert på et gammalt sagn. Stevet ble trykket i Syn og segn nummer 10 i 1904, og ble senere tonesatt og mye brukt. Svein Hovet mener at Smelands diktning er nær beslektet med folkediktningen, og han ble forundret da han første gang leste Song or skogen og kjente igjen noen av diktene som sanger fra håndskrevne, lokale sangbøker.
Folkeminnegranskeren Rikard Berge forberedte en utgivelse av diktene hans, men Smeland døde før Song or skogen kom ut. Samlingen var en av de tre første utgavene på Erik Gunleiksons forlag i Risør.
Gudinnen (film)
Gudinnen (originaltittel: The Goddess) er en amerikansk dramafilm fra 1958, regissert av John Cromwell og produsert av Columbia Pictures. I hovedrollene spiller Kim Stanley og Lloyd Bridges. Filmen handler om en kvinne som oppnår drømmen om å bli filmstjerne, men som likevel ikke finner noen lykke grunnet sin selvdestruktive oppførsel. Det er antatt at historien er løst basert på livet til Marilyn Monroe. Manus er skrevet av Paddy Chayefsky.
Filmen ble ingen kommersiell suksess, men ble likevel inkludert på listen National Board of Review: Ti beste filmer, samt nominert til Oscar for beste originalmanus.
Handling
Etter å ha blitt enke reiser Laureen Faulkner hjem til sin bror George og svigerinne Alice Marie i Maryland, sammen med datteren Emily Ann. Laureen har ikke sett dem på flere år og avslører at hun aldri ønsket å bli mor og at hun opplever det som en byrde. Hun ønsker derfor at George og Alice Marie skal overta ansvaret for datteren. Det strengt religiøse ekteparet blir forferdet over det hun sier, og overbeviser henne i stedet til å skaffe seg en jobb og bli boende hos dem. Emily Ann vokser opp som et uønsket og ensomt barn. Det at Laureen etterhvert også blir religiøs, gjør henne ikke noe mer omsorgsfull.
Som tenåring blir Emily Ann promiskuøs, ettersom hun anser dette som den eneste muligheten til å få positiv oppmerksomhet på. Hun dagdrømmer om å bli filmstjerne. En kveld hun og en venninne er ute med en gruppe soldater kommer de over en døddrukken soldat som ligger på fortauet. De andre gjenkjenner ham som John Tower, sønnen til en filmsjerne, noe som pirrer interessen til Emily Ann. Etter at de andre har fulgt John tilbake til rommet hans, tilbyr Emily Ann seg å passe på ham til han våkner. Utpå morgenkvisten våkner John og betror seg til Emily Ann at han ikke har hatt kontakt med faren på årevis, og at han er svært ensom, selvdestruktiv og suicidal. De to innleder et forhold, selv om John har problemer med å binde seg. Emily Ann overtaler ham til slutt til å gifte seg med henne, men allerede på bryllupsdagen begynner John å trekke seg unnå. De får en datter, men Emily Ann opplever dette som en byrde, akkurat som hennes mor hadde gjort. Hun ender opp med å forlate mann og barn til fordel for Hollywood.
Emily Ann endrer navn til Rita Shaw. Hun sikrer seg småroller i noen filmer, men sliter med å få det store gjennombruddet. Hun aner en mulighet da idrettsstjernen Dutch Seymour viser interesse for henne, og aksepterer frieriet hans. Dutch har nylig lagt boksekarrieren på hyllen, og sliter med å finne meningen med livet. Han ønsker ta med seg Rita hjem til St. Louis og hjelpe til med familiebedriften. Hun er først svært positiv til dette, men ombestemmer seg brått ettersom hun ønsker å satse på karrieren. Ekteskapet mellom Rita og Dutch er kjølig, og de er begge ulykkelige. Rita slukker sorgene sine med et stadig økende inntak av alkohol. Hun blir introdusert for R. M. Lucas, en av lederne for et filmselskap, som tilbyr henne en kontrakt. Han inviterer henne hjem til seg samme kveld for å diskutere vilkårene. Rita aksepterer invitasjonen. Flere år senere er Rita blitt en filmstjerne. Hun er imidlertid fortsatt like ensom. Etter at ekteskapet med Dutch tok slutt har hun hverken noen ektemann eller venner i livet sitt. Hennes mor bestemmer seg for å besøke henne etter å ha hørt at Rita fikk et nervøst sammenbrudd på filmsettet og måtte legges inn på psykiatrisk sykehus. Laureen mener at religion er redningen for datteren, og Rita er først svært positiv til dette. Da moren noen måneder senere må reise hjem igjen blir imidlertid Rita så rasende at hun både forbanner moren og avskriver seg religionen.
Noen år senere reiser Rita tilbake til hjembyen for å delta i morens begravelse. Helsen hennes er nå så dårlig at hun ikke kommer seg gjennom dagen uten alkohol og beroligende medisiner. Hennes sekretær, frøken Hayward, må hjelpe henne med å kontrollere inntaket av medisiner, ettersom hun selv er altfor ustabil. I morenes begravelse dukker John overraskende opp, sammen med deres felles datter. Rita hilser såvidt på ham, men ignorerer datteren. Senere på dagen møter han opp i barndomshjemmet hennes og overtaler frøken Hayward til å få snakke med henne. Rita ligger i sengen og hviler, og får en beroligende pille av frøken Hayward før John får komme inn. Hun greier også å gjemme unna et glass sovemedisin som hun vil ta etter at han har gått. John forteller Rita at datteren deres har gitt ham en grunn til å leve, og ønsker at de to skal bli kjent med hverandre. Rita blir så opprørt at frøken Hayward må be John om å gå. Hun forsikrer han om at hun skal ta vare på Rita. Frøken Hayward får Rita til å roe seg ned igjen, og tar fra henne sovemedisinen som hun hadde gjemt unna.
Produksjon
Manuset er skrevet av Paddy Chayefsky og har klare likheter med livshistorien til Marilyn Monroe. Det er blitt spekulert i om Chayefsky ville hevne seg på Monroe etter at hun trakk seg fra forhandlingene om å kjøpe filmrettighetene til Broadway-teaterstykket Middle of the Night, som hun også skulle spille den kvinnelige hovedrollen i. Filmen ble utgitt noen år senere, som Bitter lykke (1959), med Kim Novak i denne rollen.
Til tross for de påfallende mange likhetene mellom hovedpersonen i Gudinnen og Monroe, nektet Chayefsky for at han hadde latt seg inspirere av henne. Alle de øvrige involverte i produksjonen hevdet det samme. Hovedrolleinnehaver Kim Stanley, som hadde sin spillefilmdebut med Gudinnen, mente at rollefiguren hennes kunne minne mer om en som Jayne Mansfield. Andre har spekulert i om Ava Gardner eller Judy Garland kan ha vært inspirasjonen bak filmen. Det ryktes at Monroe på et tidspunkt vurderte å spille hovedrollen i Gudinnen, men ble overtalt av sin ektemann Arthur Miller til å la være. Miller skal også ha rådet henne til å saksøke Chayefsky. Søsteren til Miller, og Monroes daværende svigerinne, Joan Copeland, spilte en rolle i filmen.
Utendørsscenene som skal foregå i byen der rollefiguren Emily Ann Faulkner vokser opp ble spilt inn i Ellicott City i Maryland. Andre utendørsscener ble spilt inn i Hollywood. Enkelte scener ble også spilt inn på Beverly Hills Hotel i Beverly Hills og Fox Village Theater i Westwood i Los Angeles. De innvendige scenene ble spilt inn på Gold Medal Studios i The Bronx i New York.
Det oppstod en konflikt mellom Chayefsky og regissør John Cromwell under produksjonen av filmen, ettersom Chayefsky insisterte på å redigere filmen selv. Stanley mente at Chayefskys redigering førte til en alfor dyster film, og har kalt den den hun liker minst av alt hun har jobbet med.
Mottakelse
Filmen ble ingen kommersiell suksess. The Hollywood Reporter lot seg ikke imponere og skrev at filmen «var nedstemt og med lite underholdningsverdi», samt «artistisk sett anstrengt, kunstig og pretensiøs». Bosley Crowther i The New York Times mente på sin side at filmen var «vakkert regissert» og full av følelser, samt at skuespillerne var «fantastiske».
Trichastylopsis
Trichastylopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore (ca. 10 millimeter), avlange, brunlige trebukker. Kroppen er helt eller delvis kledt med lyse skjell, med noen mørkere. Antennene er tynne og litt lengre enn kroppen. Pronotum har rundede sider uten tenner. Dekkvingene er jevnbrede. Beina har litt klubbeformede lår.
Utbredelse
Artene lever i det sørvestlige USA og Mexico.
George Maurice Kelly
George Edward Maurice Kelly (født 11. desember - død 10. mai 1911) var den tolvte pilot i den amerikanske Hærens Aeronautical Divisjon, USA Signal Corps og den første medlem av det amerikanske militæret som omkom i det fly han førte. Det var den andre U.S. Army dødsulykke, etter løytnant Thomas Selfridge som omkom mens han fløy som observatør i en Wright Flyer ført av Orville Wright den 17. september 1908.
Biografi
Kelly ble født den 11. desember 1878 i London, England, og utdannet ved Bedford Modern School Han utvandret til USA, fikk amerikansk statsborgerskap, og sluttet seg til United States Army i 1904.
Den 16. januar 1911 var Kelly troppoffiser for det 30. infanteri da han deltok i en rekognosering med et fly fra Wright, fløyet av selskapets pilot Walter Brookins. Kelly meldte seg frivillig for flytrening og ble beordret til Aeronautical Division, U.S. Signal Corps og sendt til Curtiss School i San Diego, California. Før opplæringen var fullført ble han og to andre piloter (løytnantene Paul W. Beck og John C. Walker, Jr) sendt til Fort Sam Houston, Texas, hvor en divisjon hadde blitt etablert i mars. Premierløytnant Benjamin Foulois, hærens eneste flyver var også stasjonert på Fort Sam med det eneste operative fly, en leid Wright Modell B. Hæren hadde også akseptert levering av to nye fly, en firesylindret Modell D, og en Wright Modell B. Den 27. april 1911 ble treningen for de tre vordende piloter gjenopptatt
Den 10. mai 1911 gikk Kelly opp alene til sin pilotkvalifisering. Flyet hadde nesten havarert en uke tidigere med Walker ved rattet, og Beck hadde ødelagt det på en test-flyvning senere. Etter fem minutter i luften kom Kelly inn for landing på hva som syntes å være for stor fart, og klarte ikke å flate ut i tide. Forhjulet på flyet traff bakken, brakk gaffelen til rattet. Med kurs for infanteriets teltleier, klarte Kelly å trekke opp for å gjøre et nytt forsøk på landing. Denne gangen kom flyet ut av kontroll og havarerte, kastet Kelly 100 meter ut av flyet.
Undersøkelseskommisjonen konkluderte med at ulykken skjedde fordi den første landingen hadde skadet kontroll-systemet, og at Kelly ofret seg selv for å unngå å fly inn i leiren. Han døde av kraniebrudd på Fort Sam Houston Hospital en time etter ulykken. Han ble gravlagt i San Antonio National Cemetery.
Foulois følte at ulykken skyldtes feil av Beck (som hadde i mellomtiden blitt forfremmet til kaptein og nå kommandere liten enhet) for bruk av feil i materialer å reparere flyet etter Becks ulykke uken tidlgere sammen med Curtiss' mekaniker, men skylde på Kellys dårlige flyteknikk, som sa at da han krenget flyet for å snu seg bort fra infanterileieren traff vingen bakken. På grunn av denne ulykken avlyste sjefen manøvreren, generalmajor William Harding Carter videre treninger på fortet.
Kelly ble gravlagt i San Antonio National Cemetery San Antonio National Cemetery i San Antonio, Texas
Kypros under VM i friidrett 2015
Kypros deltok under VM i friidrett 2015 (utendørs) fra 22. august til 30. august 2015 i Beijing i Kina.
Resultater
(q – kvalifisert, NM – intet gyldig resultat, SB – årsbeste)
Ischyroceridae
Ischyroceridae er en av tre familier innenfor overfamilien Photoidea i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Denne familien består (2013) av i alt 45 slekter, med minst 258 anerkjente arter. Artene lever utelukkende i havet.
Gruppens taksonomi
Gruppen ble beskrevet i 1871. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Wilhelm Peder Daniel Cappelen
Wilhelm Peder Daniel Cappelen (født 15. juni 1829 i Vadsø, død 28. mars 1885 i Haugesund) var en norsk fotograf og apoteker. Han ble cand.pharm. i 1857, deretter bestyrer ved Grimstad apotek og ved Elefantapoteket i Christiania 1857–1864. Fra 1864 til 1868 arbeidet han som fotograf i Christiania. Han forpaktet deretter Sandefjord apotek 1868-1874 og Haugesund apotek fra 1874 til sin død i 1885.
Han hadde atelier i «Kongens Gade 13, Maler Bings Gaard, lige overfor Athenæum» og benyttet navnet Wilh. Cappelen med tittelen «Cand. pharm & Photograf» på et av sine visittkort som tilhører Universitetsbiblioteket i Bergen.
Familie
Cappelen var sønn av sorenskriver Johan Henrik Cappelen og Hanne Sofie Manthley, og bror av Johan Henrik Cappelen.
Han giftet seg i 1867 i Tønsberg med Bolette Ullitz (1836–1889), datter av Jørgen Christian Ullitz og Barbara Johanne Fugl.
Liste over norske TV-programmer 2010–2019
Liste over norske TV-programmer 2010–2019 gir en oversikt over program som ble sendt på norsk TV i 2010-årene. NRK var dominerende som programskaper dette tiåret. Men en betydelig del ble også produsert av TV 2, TV3 og TVNorge. Samproduksjoner med andre land er også inkludert på listen.
Listen innbefatter serier og faste programposter, samt enkeltstående produksjoner av en viss betydning. Enkelte programmer som utelukkende er blitt sendt på nett-tv og strømmetjenester vil også i noen tilfeller være inkludert. Sjangermessig innbefatter den alt fra dramatiserte produksjoner til rene fakta- og opplysningsprogrammer.
Programoversikt
Stjernene har i hovedsak blitt tildelt på bakgrunn utdelinger ved Gullruten, samt enkelte utenlandske tv-priser.
Fotnoter
<references group='lower-alpha'/>
Kenya Times
Kenya Times (opprinnelig Nairobi Times) var ei engelskspråklig avis som blei utgitt i Kenya fra 1983 til 2010.
Avisa blei grunnlagt av KANU, det eneste lovlige partiet i Kenya, og første utgave kom 5. april 1983. I 1988 kjøpte Robert Maxwell, som også eide blant annet britiske Daily Mirror, 45 % av aksjene i avisa, mens resten blei beholdt av KANU. Etter dette fikk avisa ny form, og blei den første fargeavisa i Kenya. Ei stund lå Kenya Times foran The Standard i kampen om plassen som Kenyas nest største avis (etter Daily Nation), men populariteten sank etter Kenyas første flerpartivalg i 1992.
Avisa blei nedlagt i juni 2010 på grunn av økonomiske problemer.
HM Land Registry
’s Land Registry er en britisk statlig etat med ansvar for registrering av eierskap til land og fast eiendom i England og Wales. Etaten ble opprettet i 1862 og er underlagt Department for Business, Innovation and Skills. Den har 4,318 ansatte og hovedkontor i Croydon.
Det har ved flere anledninger vært diskusjoner om å privatisere etaten.
Jones Day
Jones Day er et amerikansk multinasjonalt advokatfirma, som ble grunnlagt i 1893 i Cleveland i Ohio, I 2018 var Jones Day det femte største advokatfirma i USA og det 13. mest inntektsbringende advokatfirma i verden. Jones Day rangeres høyest i både finansverdenen og i 2017 U.S. Law Firm Brand Index. Firmaet har hatt flere profilerte klienter, deriblant Donald Trump og Fox News. Det har presentert over halvparten av selskapene i Fortune 500, deriblant Goldman Sachs, General Motors, McDonald's og Bridgestone.
Engebret Soot (1855–1913)
Engebret Soot (født 20. mars 1855, død 26. juni 1913) var en norsk ingeniør og arkitekt. Han var sønnesønn av kanalingeniøren med samme navn og sønn av fløtningsinspektør Dines Soot (1818–1897).
Kamakidae
Denne familien består (2013) av i alt 10 slekter med 36 anerkjente arter. De lever bare i havet.
Engebret Soot (1855–1913)
Soot ble født i Elverum, men vokste opp i Aremark. Han fikk utdannelse ved det som siden har fått navnet Chalmers tekniska högskola, i Göteborg.
Kamakidae
Gruppens taksonomi
Gruppen ble beskrevet i 1871. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Engebret Soot (1855–1913)
I 1882–86 var han ansatt som stadsingeniør i Holmestrand, der han deltok i gjenoppbyggningen av byen etter brannen i 1884. Senere var han stadsingeniør i Hamar og Skien. Han drev også selskapet Soot's vandbygningsbureau i Kristiania.
Soot huskes best for en håndfull bygninger i sentrale strøk av Hamar.
Depositum
Et depositum er en pengesum holdt av som sikkerhet. Det skilles gjerne på depositum ved kjøp og salg eller ved leie. Depositum ved kjøp og salg kalles håndpenger, og er som regel ikke-refunderbare så lenge selger oppfyller sin del av avtalen. Depositum ved leie er som regel refunderbart dersom leietakeren oppfyller sin del av avtalen.
Kjøp og salg
I følge en kilde er en viktig forutsetning for bruk av håndpenger at det foreligger en avtale om hva betalingen er for, hvem som har rett til pengene, og på hvilke vilkår. Avtalen bør gjøre det tydelig når kjøper har rett til å gå fra handelen og når selger har rett til å ta dekning i beløpet. En slik avtale kan med fordel også inneholde en bestemmelse om at kjøpet er betinget av kjøpers godkjennelse ved besiktigelse, og at kjøper kan gå fra handelen og få refundert pengene dersom det oppdages vesentlige avvik fra det som er opplyst.
Leie
Depositum i leieavtaler (skadedepositum) brukes for å sikre eieren mot mislighold av leiekontrakten og for reparasjonskostnader utover normal slitasje. De refunderes vanligvis dersom leieobjektet leveres tilbake i tide og er i normal stand. Ved husleie i Norge er det krav om at leiedepositum settes inn på en godkjent depositumskonto, og at rentene tilfaller leietakeren.
Ved husleie kan størrelsen på depositumet vareriere mellom par måneders leie, og er i Norge begrenset til maksimalt 6 måneders leie. Det skal gi huseieren en begrenset sikkerhet for manglende betaling av leie eller skader utover normal slitasje. Uenighet rundt fratrekk og tilbakebetaling av depositum kan være kilde til konflikter mellom utleiere og leietakere, og er derfor nøye regulert i mange land.
Tata Steel Chess 2018
Tata Steel Chess 2018 var den 80. utgaven av sjakkturneringen Tata Steel Chess og ble spilt i Wijk aan Zee i Nederland fra 13. til 28. januar 2018. Verdensmester Magnus Carlsen vant turneringen for sjette gang, en prestasjon ingen har klart tidligere, etter omspill mot Anish Giri.
Regler
Ved lik poengsum, ville turneringsvinneren ifølge nye regler bli avgjort ved lynsjakkomspill der spillerne skulle spille to partier med tidskontroll på 5 minutter + 3 sekunder per trekk. Hvis det fortsatt var uavgjort etter disse lynsjakkpartiene, skulle de spille ett såkalt armageddonparti, der hvit får 6 minutter på hele partiet, mens sort får 5. Til gjengjeld må hvit vinne partiet. Om det blir remis regnes det som sort seier.
Omspill
Turneringen ble avgjort etter to lynsjakkpartier mellom Magnus Carlsen Anish Giri, som endte 1,5 - 0,5 til førstnevnte.
Ammunisjonsrydningstjenesten
Ammunisjonsrydningstjenesten er en dansk tjeneste som har til oppgave å fjerne ueksplodert ammunisjon.
Oppgavene kan deles i en militær og en sivil (beredskapsorientert) del. Militæret sørger for rydning av eksplosiver på egne områder som kaserner og skyteterrenger og i krigssoner. Den sivile delen vedrører typisk bombetrusler og hittet ammunisjon på områder slik som stasjoner og havner. Andre myndigheter får konsulentbistand etter behov.
I 2010 overgikk noe av fyrverkeridelen, både lovlig og ulovlig, til Hjemmeværnet. I samarbeid med Ammunisjonsrydningstjenesten, er cirka 70 frivillige utdannet til å ivareta rydning og bortskaffelse av funn av lovlig og ulovlig fyrverkeri i Danmark. Hjemmeværnets enhet er underlagt Artilleriet i Skive, og er oppdelt i åtte distrikter. Hjemmeværnets RYDnings ASSistenter (RYDASS) blir innsatt cirka 200 ganger i året.
Oppgaven ivaretas i Danmark av:
For å beskytte mannskap undersøker en bomberobot den mistenkelige gjenstanden.
Ivar Berg
Ivar Berg (født 1982) er en norsk professor i nordisk språkvitenskap ved NTNU, han driver i tillegg familiegården på Re i Meldal.
I doktorgradsavhandlingen hans, Eit seinmellomalderleg skrivemiljø: Nidaros erkesete 1458–1537, drøftes språkformen i tekster ved Nidaros erkebispedømme, og skiftet fra norsk til dansk skriftspråk og forholdet mellom ulike språk i disse tekstene.
Dirck Dircksen
Dirck Dircksen (også Diricks, Dirichsen, Diricksen m. fl., født 1613 i Hamburg, død 1653 samme sted) var en tysk kobberstikker.
Han kom med sin far Jan Dircksen van Campen til København, hvor han ble opplært av ham. Her utførte han spesielt jakstikk og portretter. Han har blant andre portrettert riksgreve Christian von Pentz, hertuginne Marie Elisabeth av Sachsen og hennes mann Frederik III av Slesvig-Holsten-Gottorp.
På 1630-tallet reiste han tilbake til Hamburg, hvorfra han utsendte en rekke portretter, prospekter og illustrasjonsstikk. Den Kongelige Kobberstiksamling har ti verker av Dircksen.
Han giftet seg i 1635 med Adelheid Wolters.
Stryvihor
Elven har sin kilde nordvest for byen Ustrzyki Dolne i Sanok-Turka-fjellene, renner i sørøstlig retning, svinger etter Ustrzyki Dolne mot nordøst og blir i denne delen fulgt av jernbanen og riksvegen DK84. Elva når Ukraina ved grenseovergangen Krościenko–Smilnitsia, passerer den lille byen Khyriv og renner videre østover parallelt med Dnister et stykke forbi byen Sambir. Den munner ut i Dnister sør for byen Rudky.
Ruka Hirano
Ruka Hirano (født 12. mars 2002 i Osaka) er en japansk snøbrettkjører, som tok bronsemedalje i «SuperPipe» under Vinter-X Games Aspen 2021.
Under Vinter-OL for ungdom 2020 i Lausanne tok han «halfpipe»-gull, foran landsmannen Kaishu Hirano og canadiske Liam Brearley.
Han representerte Japan under Vinter-OL 2022 i Beijing, hvor han endte på en 12.-plass i «halfpipe»-finalen.
Han er ikke i familie med brødrene Ayumu Hirano og Kaishu Hirano.
Sally Azar
Sally Azar (født 1996 i Jerusalem) er palestinsk luthersk geistlig.
Hun tok mastergrad i teologi ved Near East School of Theology i Beirut i 2019, og fortsatte studiene i Tyskland ved Georg-August-Universität i Göttingen og Herrmannsburg.
Hun ble den 22. januar 2023 ordinert i Frelserkirken i Jerusalem som den første kvinnelige prest i den evangelisk-lutherske kirke i Jordan og Det hellige land (ELCJHL), av sin far, Sani Ibrahim Azar.
Dave Toschi
Dave Toschi (født 11. juli 1931 i San Francisco, død 6. januar 2018 samme sted) var en politietterforsker i San Francisco Police Department, hvor han jobbet mellom 1952 og 1983. Han er kanskje mest kjent i forbindelse med Zodiac-mordersakene, som han jobbet med fra og med mordet på taxisjåføren Paul Stine.
Dilophonotini
Dilophonotini er en gruppe (tribus) av sommerfugler som hører til familien svermere (Sphingidae). De fleste av artene i denne gruppen er små til middelsstore, men det finnes også noen store arter. De henger gjerne på svirrende vinger fremfor blomster og stikker sin lange sugesnabel ned for å nå til nektaren i blomsten. De kan da lage en summende lyd, nesten som kolibrier. Mange arter flyr om dagen. Noen arter kan foreta lange vandringer. I Norge finnes bredkantet humlesvermer (Hemaris fuciformis) og smalkantet humlesvermer (Hemaris tityus).
Folkerepublikken Kinas autonome regioner
Liste over autonome regioner i Folkerepublikken Kina:
Lycée Edgar Poe
Lycée Edgar Poe er en fransk privat ungdomsskole, som ligger på 2 rue du Faubourg-Poissonnière, i det 10. arrondissementet i Paris. Den skylder navnet sitt til den amerikanske forfatteren Edgar Allan Poe (1809-1849).
Mottoet deres på skolens hjemmeside er "L'intérêt pour l'élève développe l'intérêt de l'élève".
Et annet sted ble åpnet i 2018 på 12 rue Bossuet, også i 10. arrondissement. Disse stedene betjenes av henholdsvis Bonne Nouvelle og Poissonnière metrostasjoner.
Historie
The Cours Edgar Poe ble opprettet i 1965 av Jean-Charles Sebaoun, som regisserte den i mer enn 30 år.
Skolen oppnådde sin tilknytningskontrakt med staten 26. februar 1980, og ble Lycée Edgar Poe.
I september 1997 overtok Christian og Évelyne Clinet, professorer i matematikk og fysikk-kjemi ved Edgar Poe i mer enn 20 år, ledelsen av skolen etter Jean-Charles Sebaouns pensjonisttilværelse.
I begynnelsen av studieåret 2018 overtok Mara Cornet, en italiensk og kunsthistorielærer, ledelsen av skolen, assistert av Christophe Delfils, en engelsklærer og assisterende direktør. Begge har undervist ved Edgar Poe i mer enn 20 år.
Christian og Evelyne Clinet er utnevnt til ærespresidenter for skolen.
Jenö Hukvari
Jenö Hukvari (født 4. september 1935 i Budapest, Ungarn, død 5. april 2010 samme sted) var en norsk dirigent og komponist.
Hukvari hadde utdannelse fra musikkonservatoriet Mozarteum i Salzburg.
Han var fra 1967 til 1969 repetitør i Cæciliaforeningen, og ble i 1970 det norske operakors første kormester. Hukvari ble norsk statsborger og var gift med operasangerinnen Astrid Hellesnes-Hukvari (1937-1989).
Keisuke Nozawa
Keisuke Nozawa (født 7. juni 1991 i Yamanashi prefektur) er en japansk friidrettsutøver som konkurrerer i 400 meter hekk. Hans fremste individuelle meritt er bronse på 400 meter hekk ved Østasialekene 2013.
Han begynte med friidrett i 2004, da han begynte ved Kosai Junior High School.
Idrettskarriere
Nozawa kom på 2.-plass på 400 meter hekk ved det japanske juniormesterskapet i 2008.
Han kom på 3.-plass på 400 meter hekk ved National Sports Festival i oktober 2011. Han forbedret sin personlige rekord to ganger på våren 2012, og ved Inter-Collegiate Championships brøt han for første gang 50-sekundersgrensen. Ved det japanske mesterskapet i juni 2012 kom han på 6.-plass, og han satte personlig rekord i semifinalen med 49,53. Han vant National Collegiate Individual Championships senere i juni, hans første seier på nasjonalt nivå.
Nozawa deltok ved Sommeruniversiaden 2013 i Kazan i Russland, der han kom på 6.-plass på 400 meter hekk. Japan kom her på 5.-plass på 4 x 400 meter stafett. Ved det japanske mesterskapet kom han på 4.-plass med tiden 49,86.
Ved Østasialekene 2013 i Tianjin i Kina fikk han bronse på 400 meter hekk, bak Cheng Wen og Chen Chieh. Han deltok også på 4 x 400 meter stafett, der Japan kom på 2.-plass.
Parlamentet (TV-serie)
Parlamentet er et svensk humorprogram som gikk på TV4 Sverige fra 1999 til 2011. Programmet ble produsert av Jarowskij. Programmet hadde premiere høsten 1999 og sendte hver høst og vår til slutten av 2011. Blått lag og rødt lag konkurrerte mot hverandre.
Keisuke Nozawa
Idrettskarriere
Han greide kvalifiseringskravet til VM i friidrett 2013 (49,40) i oktober 2012, da han løp på 49,15, men fikk betennelse i ankelen, og da han ble kvitt denne skaden fikk han vondt i korsryggen. Han deltok ved det nasjonale mesterskapet, men greide bare 4.-plass, og ble dermed ikke tatt ut til VM. Han vant på nytt 400 meter hekk ved National Inter Collegiate Championships i 2013, og forsvarte med det seieren fra året før.
Han begynte å trene i klubben Mizuno i 2014, men slet fortsatt med vond rygg, så resultatene uteble. Han kom på 7.-plass ved det japanske mesterskapet i 2014. Hans beste tid i 2014 ble 50,26. Først i 2015 kunne han trene uten smerter. Han deltok ved det japanske mesterskapet i juni, og kom der på 5.-plass. Men, ved det japanske mesterskapet for firma (Japan Corporate Team Track and Field Championships) satte han for første gang på tre år ny personlig rekord, med tiden 49,08, og vant mesterskapet med 49,28 i finalen. Med dette oppfylte han også kvalifiseringskravet til Sommer-OL 2016.
Parlamentet (TV-serie)
Lagene
Nedenfor er de personer som tilhørte lagene:
Keisuke Nozawa
Idrettskarriere
Han vant sin første nasjonale tittel i 2016, da han vant 400 meter hekk ved det japanske mesterskapet i friidrett. Han løp her på 49,14.
Ved Sommer-OL 2016 i Rio de Janeiro deltok han på 400 meter hekk, og satte ny personlig rekord i innledningsheatet med 48,62 sekunder. I semifinalen løp han på 49,20, som var 15. beste tid, og gikk ikke videre til finalen.
EgyptAir Flight 804
EgyptAir Flight 804 (IATA: MS804, ICAO: MSR804) var en internasjonal passasjerflyvning fra Charles de Gaulle internasjonale lufthavn i Paris til Kairo internasjonale lufthavn operert av EgyptAir. Klokken 02.30 egyptisk standardtid (UTC+2) 19. mai 2016 styrtet flyet, en Airbus A320-232, i Middelhavet i et område mellom Egypt og Hellas.
Flyet hadde 66 personer om bord; av dem var 56 passasjerer, syv besetningsmedlemmer og tre personer tilhørende flyselskapets sikkerhetspersonell. Det var ingen overlevende etter ulykken. Et stort antall skip, fly og helikoptre fra flere land er sendt ut for å delta i en lete- og bergingsaksjon i den østlige delen av Middelhavet. Egyptiske militære myndigheter opplyste dagen etter ulykken at vrakdeler av det savnede flyet var blitt funnet om lag 290 km nord for Alexandria i Egypt.
Ifølge radardata fra det greske forsvaret kom MS804 ut av kurs kort tid etter at flyet hadde kommet inn i den egyptiske flyveinformasjonsregionen (FIR). Flyet befant seg i en marsjhøyde på 37,000 fot (11,000 meter) da det brått tok en 90 graders sving til venstre, deretter en 360 graders sving til høyre, før det begynte å stupe mot havet. Radarkontakten med flyet opphørte i en høyde på om lag 10,000 fot (3,000 meter).
I Finally Found Someone
«I Finally Found Someone» er en duett fra 1996 med Bryan Adams og Barbra Streisand. Sangen var en del av filmmusiken til Streisands komedie Speilets to ansikter. Den ble nominert til både Golden Globe og Oscar for beste sang. Låten nådde åttendeplass på Billboard Hot 100, og det ble Streisands største hit på nesten et tiår. Sangen er også med på en australsk versjon Adams' album 18 til I Die.
Artisten Céline Dion sang låten under Oscar-utdelingen på vegne av Streisand, og det var starten på et samarbeid mellom de to. Balladen «Tell Him» med Dion ble utgitt i november 1997. Sangen ble også utgitt på nytt i 2014 på en spesialversjon av Streisands album Partners.
EgyptAir Flight 804
Flyet
Flyet var en Airbus A320-232 fra 2003 registrert SU-GCC og med serienummer 2088. Det fløy første gang 25. juli 2003 og ble levert til EgyptAir 3. november 2003. Tidligere samme dag hadde flyet vært i Kairo, Asmara og Tunisia før det fløy fra Kairo til Paris som MS803.
Passasjerer
56 passasjerer fra 13 ulike land var om bord på flyet. Tre barn var blant passasjerene, en liten gutt og to spedbarn. Doble statsborgerskap hos enkelte passasjerer om bord skapte forvirring i telleprosessen.
Fotnoter
<references group='lower-alpha'/>
Air France–KLM
Air France-KLM S.A. er et holdingselskap som eier flyselskapene Air France og KLM Royal Dutch Airlines. Selskapet ble stiftet i 2004 og er notert på Euronext.